คิวแน่นมาก ร้านอาหารแห่จองตัวเลี้ยงข้าว ทีมนกนางแอ่น-เกาะลิบง 
ภาพ ร้านอาหารดังเลี้ยงขอบคุณ ทีมนกนางแอ่นที่ไปช่วย 13 หมูป่าติดถ้ำหลวง ,คิวจองตัวเลี้ยงอาหาร ทีมรังนก-เกาะลิบง 18 ชีวิต ยาวเยียด หลังสร้างชื่อให้คนรู้จัก เกาะลิบง ไปทั่วโลกในภารกิจช่วยหมูป่า 13 ชีวิต แต่ตอนนี้ออกมายาก ทะเลคลื่นแรงค่าใช้จ่ายสูง,ที่ร้านอาหาร ส.กุ้งเผา ถนนศรีตรัง ต.ทับเที่ยง อ.เมืองตรัง เมื่อช่วงค่ำคืนวันที่ 18 ก.ค.61 นายสุทิน ช่วยธานี นักธุรกิจร้านอาหารคนดัง และเป็นประธานชมรมร้านอาหารไทยใน สปป.ลาว และเจ้าของร้านอาหาร ส.กุ้งเผา 4 สาขา (ลาว, กทม., ตรัง และพัทลุง) พร้อมด้วย นายสายัณห์ อินทรภักดิ์ อดีต ผวจ.ตรัง ได้นัดเลี้ยงอาหารเพื่อเป็นการแสดงน้ำใจและขอบคุณทีมรังนก-เกาะลิบง จ.ตรัง นำโดย นายอับดุลรอหีม ขุนรักษา กำนัน ต.เกาะลิบง และ นายอลิเฟน เทศนำ ผู้ใหญ่บ้าน ม.7 บ้านทรายแก้ว ต.เกาะลิบง และทีมงานที่มีจิตอาสา เสียสละทรัพย์สินและเวลาในการเดินทางไปปฏิบัติภารกิจช่วยเหลือทีมฟุตบอลเยาวชน หมูป่าอะคาเดมีทั้ง 13 ชีวิต ติดภายในถ้ำหลวงขุนน้ำนางนอน อ.แม่สาย จ.เชียงราย เป็นระยะเวลาถึง 12 วัน,แม้วันเดินทางกลับกำลังเช็กอินขึ้นเครื่องเดินทางกลับ แต่เมื่อมีโทรศัพท์จากเจ้าหน้าที่ทหาร ขอให้กลับไปช่วยภารกิจ และทุกคนก็ได้ตัดสินใจอย่างไม่ลังเล หอบหิ้วกระเป๋ากลับปฏิบัติภารกิจต่อเพื่อร่วมค้นหาโพรงถ้ำ แม้จะเจอตัวทีมหมูป่า 13 ชีวิต แล้วก็ตาม ,ขณะที่ นายสุทิน ได้กล่าวชื่นชมว่า ทีมรังนก-เกาะลิบง คือฮีโร่ตัวจริง วันนี้ตนในฐานะคนตรัง และทำธุรกิจร้านอาหาร ตั้งใจจะเลี้ยงอาหารเพื่อเป็นการตอบแทน และแสดงความมีน้ำใจขอเลี้ยงอาหารทีมรังนก เกาะลิบง จ.ตรัง สักมื้อ วันนี้พวกเขาได้ทำให้คนทั่วประเทศ และทั่วโลก รู้จัก เกาะลิบง สร้างชื่อเสียงให้คนตรัง หลังจากนี้ จะมีคนมาตรังและมุ่งหน้าไปยังเกาะลิบง ไปเที่ยว ไปตามหาฮีโร่รังนก และจะทำให้ภาคธุรกิจการท่องเที่ยวได้รับอานิสงส์อย่างแน่นอน รวมทั้งเศรษฐกิจมวลรวมของ จ.ตรัง ,ด้าน นายสายัณห์ อดีตผู้ว่าฯ ตรัง กล่าวในฐานะที่เคยรับราชการที่นี่ จ.ตรัง และขณะนี้ยังทำงานอยู่ใน จ.ตรัง เป็นคณะทำงานคลองไทย ตนรู้สึกภาคภูมิใจถึงความเสียสละทุ่มเทและน้ำใจของคนตรัง สมกับคำขวัญของจังหวัด คนตรังใจกว้าง สร้างแต่ความดี ก่อนหน้านี้คนไทยทั่วประเทศเฝ้าหน้าจอทีวีอย่างใจจดใจจ่อเพื่อรอลุ้นให้เจอหมูป่า 13 ชีวิต และออกมาอย่างปลอดภัยทุกคน แต่ขณะนี้สังคมได้หันมาสนใจติดตามชื่นชมกลุ่มจิตอาสาที่ยื่นมือเข้าไปช่วยเหลือ ทั้งหน่วยซีล หน่วยปีนเขา ปีนผา นักดำน้ำ และทุกภาคส่วนมาจากทั่วโลกที่มีความรู้และประสบการณ์ รวมถึงทีมรังนก เกาะลิบง บ้านเรา ทุกคนเสี่ยงอันตรายค้นหาโพรงถ้ำ หรือรูพังเหย (ภาษาปักษ์ใต้) และเหน็ดเหนื่อยมาก จึงได้หารือกับคุณสุทิน เลี้ยงข้าวเพื่อขอบคุณ และขอฝากไปถึงพี่น้องชาวเกาะลิบง อย่าเพิ่งขายที่ดินให้กับนายทุน เพราะ จ.ตรัง เป็นปากอ่าวที่มีแผนจะขุดคลองไทย เพราะฉะนั้นให้เก็บไว้ก่อน อนาคตถ้าคลองการขุดคลองไทยสำเร็จ เกาะลิบงจะกลายเป็นแผ่นดินทองในอนาคต,ผู้สื่อข่าวรายงานด้วยว่า หลังจากนี้ ทีมฮีโร่รังนก เกาะลิบง ยังมีคิวจองตัวเลี้ยงอาหาร และมอบของที่ระลึก มอบประกาศเกียรติบัตร ทั้งจากภาครัฐ และเอกชน ยาวเหยียด หลังสร้างคุณงามความดี และสร้างชื่อเสียงให้กับ จ.ตรัง ทำให้คนรู้จัก เกาะลิบง ไปทั่วประเทศและทั่วโลก แต่ขณะนี้ทุกคนมีความยากลำบากในการเดินทางจากเกาะลิบง เข้ามายังพื้นที่ตัวเมืองตรัง เนื่องจากสภาพคลื่นสูง ลมแรงเสี่ยงอันตราย และต้องมีค่าใช้จ่ายในการเดินทางมา.
คิวจองตัวเลี้ยงอาหาร ทีมรังนก-เกาะลิบง 18 ชีวิต ยาวเยียด หลังสร้างชื่อให้คนรู้จัก เกาะลิบง ไปทั่วโลกในภารกิจช่วยหมูป่า 13 ชีวิต แต่ตอนนี้ออกมายาก ทะเลคลื่นแรงค่าใช้จ่ายสูง
ทีมนกนางแอ่น,เกาะลิบง,ตรัง,ทีมหมูป่าอะคาเดมี,ถ้ำหลวง,ข่าวทั่วไป